
FORSLAG
Udvalget om Kvinders Rettigheder og Ligestilling opfordrer Udvalget om Beskæftigelse og Sociale Anliggender, som er korresponderende udvalg, til at optage følgende forslag i det beslutningsforslag, det vedtager:
1.	bemærker, at forskellene i EU er blevet forværret af covid-19-pandemien, angrebskrigen mod Ukraine og den nuværende stigning i leveomkostningerne og har påvirket børn og deres familier negativt med hensyn til indkomst, adgang til beskæftigelse, levevilkår, uddannelse og færdigheder samt adgang til pleje;
2.	bemærker, at det for at mindske disse uligheder og fremme social inklusion er afgørende at støtte kvinders adgang til børnepasningsfaciliteter, ligelig fordeling af børnepasning mellem forældre og familievenlige arbejdstidsordninger;
[bookmark: _GoBack]3.	glæder sig over EU's omsorgsstrategi og revisionen af Barcelonamålene om førskoleundervisning og børnepasning som vigtige drivkræfter for kvinders deltagelse på arbejdsmarkedet[footnoteRef:1]; [1:  Eurostat: I 2021 i EU-27 angav 27,9 % af kvinderne i alderen 25-49 år uden for arbejdsstyrken, at pasning af børn eller voksne med plejebehov var deres vigtigste årsag til, at de ikke søgte arbejde.] 

4.	understreger, at afhjælpning af kønsbestemte forskelle har en positiv indvirkning på fattigdomsbekæmpelse og social inklusion, og at tilgængeligheden af børnepasning, social omsorg og tjenesteydelser i hjemmet er afgørende;
5.	påpeger betydningen af uddannelse for piger og kvinder som en faktor til at mindske uligheder mellem kønnene;
6.	minder om, at mange ukrainske kvindelige flygtninge, der flygter fra angrebskrigen, bor i forskellige medlemsstater og har særlige behov i forbindelse med børnepasning, som skal imødegås for at lette deres adgang til arbejdsmarkedet;
7.	opfordrer Kommissionen og medlemsstaterne til at tackle uligheder med hensyn til kvinders adgang til arbejdsmarkedet;
8.	opfordrer medlemsstaterne til at sætte omsorg i centrum for deres politikker og sikre rettidig og lige adgang til plejetjenester af høj kvalitet, samtidig med at der gøres effektiv brug af de tilgængelige EU-værktøjer og -midler på dette område.

